ઉનાળામાં જ્યારે મેકઅપ કરો ત્યારે એવી પ્રોડક્ટ વાપરો જેમાં સન પ્રોટેક્શન ફૅક્ટર આવે. બીજું, મેકઅપમાં સુફલે-બેઝ્ડ, વૉટર-બેઝ્ડ અને જેલ-બેઝ્ડ પ્રોડક્ટ આવે છે જે લાઇટવેઇટ હોય છે. એ સ્કિન પર લગાડવાથી એની ઇફેક્ટ સારી આવે છે અને તડકાથી પણ બચાવે છે. બની શકે તો મેકઅપમાં ક્રીમ-બેઝ્ડ પ્રોડક્ટ અને ઑઇલ-બેઝ્ડ પ્રોડક્ટને અવૉઇડ કરો. મેકઅપ હંમેશાં લાઇટ કલરનો કરો, કેમ કે ડાર્ક કલર તરફ સૂર્યકિરણ વધારે આકર્ષાય છે. ઉનાળામાં મૉઇસ્ચરાઇઝર વાપરવું જોઈએ એમ જણાવતાં ડૉ. માધુરી અગ્રવાલ કહે છે, ‘આપણને એમ લાગે છે કે મૉઇસ્ચરાઇઝર માત્ર ઠંડીમાં લગાવવામાં આવે છે, પણ એવું નથી. જેની સ્કિન કૉમ્બિનેશનવાળી હોય તેને ઉનાળામાં પણ મૉઇસ્ચરાઇઝરની જરૂર પડે છે, કેમ કે શિયાળા પછી ગરમી શરૂ થાય છે. એમાં જે કૉમ્બિનેશન સ્કિન હોય છે એમાં કોઈક જગ્યાએ સ્કિન ડ્રાય થાય છે અને કોઈક જગ્યાએ સ્કિન ઑઇલી થઈ જાય છે. એટલે મૉઇસ્ચરાઇઝર લગાવવું જરૂરી છે. લાઇટવેઇટ મૉઇસ્ચરાઇઝર લગાવવું અને એ પણ સ્કિનના ટાઇપ પ્રમાણે. તેમણે પહેલાં મૉઇસ્ચરાઇઝર લગાવવું અને એની પાંચ મિનિટ પછી સનસ્ક્રીન લગાવવી.’